A adormit la volan în mijlocul intersecţiei. I s-a întâmplat unui bărbat de 31 de ani din Focşani. Șoferul care, conform martorilor, era într-o stare avansată de ebrietate, a oprit mașina într-o intersecție și s-a culcat.

Un echipaj de poliție a ajuns la fața locului. Oamenii legii au chemat un echipaj medical de urgență.

La sosirea ambulanței, bărbatul s-a trezit brusc. Focșăneanul a refuzat să sufle în alcooltest, iar polițiștii l-au condus la spital pentru recoltarea de probe biologice.

Bărbatul s-a ales cu dosar penal pentru conducerea unui autoturism sub influența băuturilor alcoolice.